Volgaste

Volgaste () ir pilsēta Vācijā, Mēklenburgā-Priekšpomerānijā, āmtes centrs Oderas upes Pēneštromas attekas krastā iepretim Uzedomas salai. Sala ar cietzemi pilsētas teritorijā savienota ar paceļamo tiltu.

 Vēsture 
Pirms pilsētas dibināšanas Volgastes vietā atradās svarīgs slāvu pagānu templis, kas 1128. gadā tika nopostīts. Volgaste bija Hanzas pilsēta. No 1285. līdz 1637. gadam Volgaste bija Pomerānijas hercogu rezidences pilsēta. 1628. gadā Trīsdesmitgadu kara laikā pie pilsētas notika Volgastes kauja, kurā imperatora karaspēks Albrehta fon Vallenšteina vadībā sakāva karaļa Kristiāna IV komandētos dāņus, un dāņi bija spiesti lūgt mieru. 1630. gadā pilsētu ieņēma zviedru karaspēks, un līdz pat 1815. gadam tā ietilpa Zviedrijā. 1713. gadā Ziemeļu kara laikā, atriebjoties par dāņu Altonas nodedzināšanu, Volgasti nodedzināja krievu karaspēks. Pēc 1815. gada — Prūsijas sastāvā.

Pilsētā atrodas kuģu būves uzņēmums Peene-Werft.

 Apskates objekti 
Rātsnams celts no 1718. līdz 1724. gadam.Sabine Becht: Usedom, 139. lpp. Erlangen 2023 Pilsētas vēstures muzejs atrodas tirgus laukumā. Baznīca celta no 1280. līdz 1350 gadam gotiskā stilā.Sabine Becht: Usedom, 140. lpp. Erlangen 2023 Daļa no viduslaiku pilsētas mūra ir saglabājusies. Gleznotāja Runges dzimtajā vietā tagad ir muzejs.Sabine Becht: Usedom, 142. lpp. Erlangen 2023

 Cilvēki 
Gleznotāja Filipa Oto Runges (Philipp Otto Runge, 1777-1810) un diska metējas Frankas Dīčas (Franka Dietzsch, 1968) dzimtā pilsēta.

 Atsauces 

 Ārējās saites 

Kategorija:Mēklenburgas-Priekšpomerānijas pilsētas